Publication: Magyar Közlöny
Issue: MK-2000-128 (Year: 2000, Number: 128)
Era: 1990-2004
Section: (VI. 8.) MKM rendelet 7. számú mellékletében, a 10/1994. (V. 13.) MKM rendelet 4. számú mellékletében és a 14/1994.
Paragraph Index: 1342

b) Pedagógiai szakszolgáltatások megszervezésének támogatása 2001. 2002. Előirányzat: 750,0 millió forint 750,0 millió forint A támogatás a megyei önkormányzatokat és a fővárosi önkormányzatot illeti meg a megye (főváros) területén működő helyi önkormányzatok számára e törvény 3. számú mellékletében közoktatási célra biztosított normatív hozzájárulási főösszeg arányában a képzési kötelezettségről és a pedagógiai szakszolgálatokról szóló 14/1994. (VI. 24.) MKM rendelet szerinti feladataik ellátásához. A támogatás elosztásánál figyelembe kell venni a fővárosi, megyei fejlesztési terv alapján a feladatellátásban közreműködő önkormányzati, valamint az önkormányzati feladatellátásban közreműködő nem állami, nem önkormányzati intézményfenntartók által fenntartott intézményekben ellátott gyermekek, tanulók számát. A támogatás a hivatkozott rendelet előírásai szerinti szakmai tevékenységre fordítható. Az igénybe vevő önkormányzatnak az éves támogatási összeg felhasználására vonatkozó feladat- és ehhez kapcsolódó pénzügyi tervet kell készítenie, amely az elszámolás alapja. 2000/128. szám Az igénybe vett támogatás elszámolása a normatív hozzájárulásokkal azonos eljárás keretében történik a költségvetési évben, ezen a jogcímen a feladatterv alapján vállalt kötelezettségek és jogszerűen elszámolt költségek figyelembevételével.

Source: https://magyarkozlony.hu/hivatalos-lapok/01c7eee9f5037b77190ac6e218267943678af71e/dokumentumok/bf2a010248f1ebdd06ba8e40f0a83af17d3facf3/letoltes